smcproject/ml-wiki-sentences huggingface dataset:
ജാക്ക് തന്റെ വിരലിൽ അണിഞ്ഞിരിക്കുന്ന സ്വർണ്ണ മോതിരം അയാൾ ശ്രദ്ധിച്ചതായി തോന്നിയില്ല – എന്തെന്നാൽ അത് ഒരു മാന്ത്രിക മോതിരമായിരുന്നതിനാൽ അത് അയാൾക്ക് ദൃശ്യമല്ലായിരുന്നു.
ദിവസങ്ങൾ കടന്നുപോയ്ക്കൊണ്ടേയിരുന്നു, അങ്ങനെ, കാട്ടിൽ അണ്ണാറക്കണ്ണന്മാർ തങ്ങളുടെ കൂടുകൾ നിർമ്മിക്കാനുള്ള സമയമായി.
പച്ചമനുഷ്യരുടെ രാജാവ് പറഞ്ഞതു പ്രകാരം ജാക്ക് മരത്തിന് പുറകെ മരങ്ങൾ കയറിയിറങ്ങി.
തന്റെ മോതിരം നൽകാൻ പറ്റിയ ഒരു അണ്ണാൻ കുഞ്ഞിനെ തിരഞ്ഞു.
അവസാനം അവൻ ഒരെണ്ണം കണ്ടെത്തുക തന്നെ ചെയ്തു - ഒരു പെൺ, നവജാത, അണ്ണാൻ എലിയെപ്പോലെ ചെറുതും, രോമമില്ലാത്തതും കണ്ണു തുറക്കാത്തതുമായ ഒന്ന്.
അയാൾ സ്വർണ്ണ മോതിരം അതിൻറെ  ഇടതു മുൻകാലിൽ ഒരു വള പോലെ ധരിപ്പിച്ച ശേഷം മരത്തിൽ നിന്ന് ഇറങ്ങിപ്പോയി.
സമയം കടന്നുപോകുകയും ശരത്കാലം എത്തിച്ചേരുകയും ചെയ്തു.
അണ്ണാൻകുഞ്ഞുങ്ങളെല്ലാം പൂർണ്ണവളർച്ചയെത്തി.
ജാക്ക് പതിവുപോലെ പന്നികളെ മേച്ചുകൊണ്ട് കാട്ടിലേക്ക് പോയി.
താൻ പലപ്പോഴും കടന്നുപോകാറുള്ള ഒരു മരവും കുളവുമുള്ള വഴിയിലൂടെ പോകുമ്പോൾ, അതിന്റെ അരികിൽ ഒരാൾ മുട്ടുകുത്തി നിൽക്കുന്നത് അവൻ കണ്ടു.
വെള്ളത്തിലെ തന്റെ പ്രതിബിംബത്തിലേക്ക് അദ്ഭുതത്തോടെ നോക്കുന്ന ഒരു പെൺകുട്ടിയായിരുന്നു അത്.
ജാക്കിൻറെ കാലിനു കീഴിൽ വനത്തിലെ ഇലകളും ചില്ലകളും ഞെരിഞ്ഞമരുന്ന ശബ്ദം കേട്ടപ്പോൾ, അവൾ ഒരു സ്ത്രീയെന്നതിനേക്കാൾ ഒരു വന്യമൃഗത്തെപ്പോലെ നിവർന്നുനിന്ന് അവനെ തുറിച്ചു നോക്കി.
ജാക്ക് ഇതിനുമുമ്പൊരിക്കലും അവളെ കണ്ടിട്ടില്ലായിരുന്നു.
സുന്ദരിയായ അവളുടെ ചലനം ദ്രുത ഗതിയിലുള്ളതായിരുന്നു.
അവളുടെ മുടിയും കണ്ണുകളും തവിട്ടുനിറമായിരുന്ന, അവളെ ശ്രദ്ധേയമാക്കിയത് അവളുടെ വിചിത്രവും വന്യവുമായ ജാഗരൂകതയായിരുന്നു
ജാക്ക് അപരിചിതയായ പെൺകുട്ടിയെ തുറിച്ചുനോക്കി.
അവൾ അവനുനേരേ മുൻപരിചയമുള്ളതുപോലെ പുഞ്ചിരിക്കുകയും, ഇടതുകൈ അവന്റെ നേരെ നീട്ടുകയും ചെയ്തു.
അപ്പോൾ അവൾ തൻറെ കൈത്തണ്ടയ്ക്ക് ചുറ്റും ഒരു വള  ധരിച്ചിരിക്കുന്നത് ദൃശ്യമായി - ഒരു വിവാഹ മോതിരം പോലെയുള്ള വലിപ്പമുള്ള ഒരു സാധാരണ സ്വർണ്ണ വള.
"ജാക്ക്", പെൺകുട്ടി അവനെ പേരുവിളിച്ചുകൊണ്ട് പറഞ്ഞു, "നീ ജാക്ക് ആണെന്ന് ഞാൻ വിശ്വസിക്കുന്നു, ശരിയല്ലേ?
ഞാൻ നിങ്ങളുടെ അണ്ണാൻ-ഭാര്യയാണ്.
അപ്പോൾ സന്തോഷത്തോടെ ജാക്ക് പച്ച ജനതയുടെ രാജാവ് നൽകിയ വാഗ്ദാനത്തെക്കുറിച്ച് ഓർത്തു.
ഇതിനകം അണ്ണാൻ-ഭാര്യയെ താനും തിരിച്ച് അവളും സ്നേഹിക്കുന്നുവെന്ന് അറിയാമായിരുന്നതുപോലെ, തൻറെ നേരെ നീട്ടിയ കൈ അവൻ പിടിച്ചു.
അവർ ഭാര്യയും ഭർത്താവുമെന്ന നിലയിൽ എപ്പോഴും ഒരുമിച്ചു ജീവിക്കുവാനുറച്ചു.
ക്രൂരനായ സഹോദരന്റെ അടുത്തേക്ക് മടങ്ങേണ്ടതില്ലായെന്നും അവനിൽ നിന്ന് അകലെയല്ലാതെ, വനത്തിനുള്ളിൽ സ്ഥിരതാമസമാക്കുവാനു അവർ തീരുമാനിച്ചു.
ജാക്ക് അവരുടെ വീട് പണിയുകയും മരങ്ങൾക്കിടയിൽ താമസിക്കുന്നതിനെക്കുറിച്ച് അറിയേണ്ടതെല്ലാം പഠിക്കുകയും ചെയ്യുന്നു.
കാട്ടിലാണ് പുരുഷനും ഭാര്യയും എന്ന നിലയിൽ അവരുടെ ജീവിതത്തിനുള്ള ഏക സ്ഥലം.
അതിനാൽ ജാക്ക് പന്നിക്കൂട്ടത്തെ രണ്ട് തുല്യ ഭാഗങ്ങളായി വിഭജിച്ചു.
നേർപ്പകുതി അവൻ തന്റെ സഹോദരന്റെ കുടിലിനു നേരെ അടിച്ചുതെളിക്കുകയും ബാക്കി പകുതി അവൻ തന്റെ അവകാശമായി എടുക്കുകയും ചെയ്തു.
ജാക്ക് അണ്ണാൻ-ഭാര്യയുമായി കാടിൻറെ കൂടുതൽ ഉള്ളിലേയ്ക്ക്  സഞ്ചരിച്ചു.
അവസാനം അവർ ഏതാണ്ട് കാടിൻറെ മറുവശത്ത് എത്തിച്ചേർന്നു.
ജാക്ക് അവർക്ക് ഒരു വീടും പന്നിക്കൂടുകളും നിർമ്മിച്ചുകൊണ്ട് അവിടെ താമസമാക്കി.
അവർ വളരെ സന്തോഷത്തോടെ ജീവിക്കുകയും സാമ്പത്തിക ഭദ്രത നേടുകയും ചെയ്തു.
ജാക്ക് പന്നികളെ പരിപാലിക്കുന്നതോടൊപ്പം പുതുതായി കാട്ടിലെ വിവിധ മരങ്ങളിൽ നിന്ന് മേശകളും കസേരകളും മറ്റു പല വസ്തുക്കളും ഉണ്ടാക്കാൻ തുടങ്ങി.
അവന്റെ അണ്ണാൻ-ഭാര്യക്ക് കാട്ടിലെ എല്ലാ മരങ്ങളും ചരിചിതമായിരുന്നു.
ഓരോ ആവശ്യത്തിനും ഏറ്റവും അനുയോജ്യമായ മരം ഏതാണെന്ന് അവൾ അവനോട് കൃത്യമായി പറഞ്ഞു.
അവൾ മരക്കൊമ്പുകളിലേക്ക് ചെവി വെച്ചുകൊണ്ട്, ഏത് മരമാണ് പൂർണ്ണമായോ ഭാഗികമായോ പൊള്ളയായതോ അല്ലെങ്കിൽ  ദ്രവിച്ചതെന്നോ അവൾക്ക് പറയുവാൻ സാധിച്ചു.
ജാക്ക് അത് മുറിച്ച് അതിന്റെ വാർഷിക വളയങ്ങൾ എണ്ണുന്നതിന് മുമ്പുതന്നെ അവൾക്ക് ഒരു മരത്തിൽ കൈവെച്ച് അതിന്റെ പ്രായം കൃത്യമായി പറയാൻ കഴിയുമായിരുന്നു.
മികച്ച ബ്ലാക്ക്‌ബെറിയും കൂണുകളും എവിടെയാണുള്ളതെന്ന് അവൾക്കറിയാമായിരുന്നു.
കാട്ടുതേനീച്ചകൾ തേൻ സംഭരിക്കുന്നതും പ്രത്യേകിച്ച്  അണ്ണാറക്കണ്ണന്മാർ കായ്കൾ എവിടെയാണ് സൂക്ഷിക്കുന്നുവെന്നും അവൾക്കറിയാമായിരുന്നു.
പച്ച മനുഷ്യരുടെ രാജാവ്  വാഗ്ദാനം ചെയ്തതുപോലെ ജാക്കിന് തന്റെ അണ്ണാൻ-ഭാര്യയിലൂടെ കാടിന്റെ രഹസ്യങ്ങൾ ആസ്വദിക്കാൻ സാധിച്ചു.
ഒരു പന്നിക്കുട്ടി അല്ലെങ്കിൽ മേശ, കസേര എന്നിവയുമായി ഗ്രാമത്തിൽ വിൽക്കാൻ പോയതൊഴിച്ചാൽ ജാക്കും അവന്റെ അണ്ണാൻ-ഭാര്യയും അവരുടെ മുഴുവൻ സമയവും കാട്ടിൽത്തന്നെ ചെലവഴിച്ചു.
ഗ്രാമവാസികൾ ജാക്കിന്റെ സാധനങ്ങൾ വാങ്ങിയിരുന്നെങ്കിലും, അവൻറെ അണ്ണാൻ-ഭാര്യയുടെ വിചിത്രമായ, ശ്രദ്ധാപൂർവമായ നോട്ടം കാരണം അവളെ ഭയപ്പെട്ടു.
അവർ അവളെ കാട്ടുപെണ്ണെന്ന് വിളിച്ചു.
ജാക്കിന്റെയും അവന്റെ വനവാസിയായ ഭാര്യയെയും കുറിച്ചുള്ള വിവരങ്ങൾ ഗ്രാമത്തിൽ നിന്ന് അടുത്ത ഗ്രാമത്തിലേക്കും അങ്ങനെ മറ്റു ഗ്രാമങ്ങളിലേയ്ക്കും കാട്ടുതീ പോലെ പടരുകയും ഒടുവിൽ അത് ദൂരെ കാടിന്റെ മറുവശത്തുള്ള ജാക്കിന്റെ ജ്യേഷ്ഠന്റെ അടുത്തെത്തുകയും ചെയ്തു.
ജാക്കിന്റെ ജ്യേഷ്ഠൻ തന്റെ ഇളയ സഹോദരന്റെ വിജയത്തെക്കുറിച്ചുള്ള കിംവദന്തികൾ കേൾക്കുകയും അവന്റെ ഭാഗ്യം അവസാനിപ്പിക്കാൻ തീരുമാനിക്കുകയും ചെയ്യുന്നു.
അയാൾ കാടിന്റെ അരികിലൂടെ ചുറ്റി സഞ്ചരിച്ച് - നിരവധി ദിവസം യാത്ര ചെയ്ത് - ജാക്കിനെ ഏറ്റവും നന്നായി അറിയപ്പെടുന്ന ഗ്രാമത്തിൽ എത്തിച്ചേർന്നു.
അവിടെ അയാൾ ജാക്ക് ഒളിച്ചോടിയ ഒരു കള്ളനാണെന്ന കഥ പ്രചരിപ്പിച്ചു.
“എനിക്ക് അവകാശപ്പെട്ട പന്നിക്കുഞ്ഞുങ്ങളെ അവൻ നിങ്ങൾക്ക് വിൽക്കുന്നു,” അവൻ ഗ്രാമവാസികളോട് പറഞ്ഞു.
“എന്റെ അടുത്തുനിന്ന് ഓടിപ്പോയ സഹോദരൻ ഒരു ദിവസം എന്റെ പകുതി പന്നിക്കൂട്ടത്തെയും മോഷ്ടിച്ചുകൊണ്ട് കാട്ടിൽ അപ്രത്യക്ഷനായി. അവൻ ഒരു കള്ളനാണ്, അവനെ ശിക്ഷിക്കണമെന്ന് ഞാൻ ആവശ്യപ്പെടുന്നു”.
ഗ്രാമവാസികൾ അത് കേട്ട് തലയാട്ടിക്കൊണ്ട് പറഞ്ഞു, ജാക്ക് ഒരു സത്യസന്ധനായ മനുഷ്യനാണെന്ന് തോന്നുന്നു, എന്നാൽ ജാക്കിനെപ്പോലെ സത്യസന്ധനായ ഒരാൾക്ക് അത്തരമൊരു ഭാര്യയെ എങ്ങനെ ലഭിക്കും?
അതുകൊണ്ട് ജാക്കിന്റെ സഹോദരൻ പറഞ്ഞ കള്ളക്കഥകൾ വിശ്വസിക്കാൻ തയ്യാറായ ഗ്രാമവാസികൾ ; ജാക്ക് അടുത്ത തവണ ഗ്രാമത്തിൽ എത്തിയപ്പോൾ ഗ്രാമവാസികളുടെ സഹായത്തോടെ അയാൾ ജാക്കിനെ കാരാഗ്രഹത്തിലടയ്ക്കുന്നു.
ഒരു ഗോപുര മുകളിൽ അടച്ചിട്ട വാതിലും ജനലും ഉള്ള ഒരു മുറിയായിരുന്നു അവൻറെ തടവറ.
വാതിലിന്റെ താക്കോൽ ജാക്കിന്റെ സഹോദരന്റെ ചുമതലയിൽ ഏൽപ്പിച്ചു.
അയാൾക്ക് ഉറങ്ങാൻ ടവറിന്റെ താഴെ ഒരു മുറി ഉണ്ടായിരുന്നു.
ഇവിടെ അവൻ ജാക്കിന്റെ ജയിലിന്റെ താക്കോൽ ചുമരിലെ ആണിയിൽ തൂക്കിയിട്ടു.
പാവം ജാക്കിന് ജയിലിന്റെ ജനാലകളിൽ നിന്ന് വനത്തിലേയ്ക്കുള്ള കാഴ്ച്ച ലഭിച്ചു, പക്ഷേ ഇനിയൊരിക്കലും അവിടെ സ്വതന്ത്രമായി പോകാനാവില്ലെന്ന് അവൻ ഭയപ്പെട്ടു.
അവൻ ജനാലകളിൽ നിന്ന് താഴേക്ക് നോക്കിയപ്പോൾ തന്റെ അണ്ണാൻ-ഭാര്യ കരഞ്ഞുകൊണ്ട് ഗോപുരത്തിന്റെ വാതിൽക്കൽ നിൽക്കുന്നത് കണ്ടു.
ദിവസാവസാനം വന്നിരിക്കുന്നു, അണ്ണാൻ-ഭാര്യ അപ്പോഴും കരഞ്ഞുകൊണ്ട് ഇപ്പോൾ ടവറിൽ നിന്ന് വനത്തിലേക്ക് തിരിഞ്ഞുപോകുന്നതു കണ്ടു.
തിരികെ വരാൻ ജാക്ക് അവളെ തിരികെ വിളിച്ചുവെങ്കിലും അവൾ വരാൻ കൂട്ടാക്കിയില്ല.
"എനിക്ക് കാട്ടിലേക്ക് പോയി പച്ച മനുഷ്യരെ കാണണം" അവൾ പറഞ്ഞു.
“ഓ, സൂക്ഷിക്കുക!”
ജാക്ക് നിലവിളിച്ചുകൊണ്ട് പറഞ്ഞു.
"നീ അവരോട് എന്താണ് ചോദിക്കുവാൻ പോകുന്നത്?"
“ഒന്നുമില്ല.
എന്റെ സ്വർണ്ണവള അവർക്ക് തിരികെ കൊടുക്കാൻ മാത്രമാണ് ഞാൻ ഉദ്ദേശിക്കുന്നത്.
"എന്നാൽ നീ വീണ്ടും ഒരു അണ്ണാൻ ആയി മാറും!".
“അതാണ് എനിക്ക് വേണ്ടത്; ഞാൻ നിങ്ങളെ സഹായിക്കണമെങ്കിൽ അതാണ് എനിക്ക് വേണ്ടത്.
"പോകരുത്" ജാക്ക് ഉന്മാദത്തോടെ ജനാലകളുടെ കമ്പികൾ കുലുക്കിക്കൊണ്ട് വിളിച്ചുപറഞഞു.
“പോകരുത്!
പോകരുത്!
എന്നാൽ ജാക്കിനെ നിരാശയിലാക്കിക്കൊണ്ട അണ്ണാൻ-ഭാര്യ ഇതിനകം പോയിരുന്നു.
സൂര്യാസ്തമനമായി.
ഇരുട്ടായി, പിന്നെ ചന്ദ്രപ്രകാശം - പൂർണ ചന്ദ്രപ്രകാശം; ജാക്ക് അപ്പോഴും ജയിലിന്റെ ജനാലയിൽ നിന്ന് പുറത്തേക്ക് നോക്കുകയായിരുന്നു.
താഴെയുള്ള മുറിയിലെ കട്ടിലിൽ ജാക്കിന്റെ സഹോദരൻ കൂർക്കം വലിച്ചുറങ്ങുന്ന ശബ്ദം ഒഴികെ എല്ലാം നിശബ്ദമായിരുന്നു.
അപ്പോൾ ജയിൽ ടവറിൽ വളർന്നകിടക്കുന്ന വള്ളിപ്പടർപ്പുകളിലൂടെ എന്തോ ഒന്ന് അള്ളിപ്പിടിച്ചു കയറുന്ന ശബ്ദം ജാക്ക് കേട്ടു.
അവൻ താഴേക്ക് നോക്കി, ചന്ദ്രപ്രകാശത്തിൽ, ഒരു അണ്ണാൻ, തന്റെ സഹോദരന്റെ തുറന്ന ജനാലയിലൂടെ തെന്നിമാറുന്നത് കണ്ടു.
കൂർക്കംവലിയുടെ ശബ്ദം ഒരിക്കലും നിലച്ചില്ല എന്നിരുന്നാലും, ഒരു നിമിഷത്തിനുള്ളിൽ വീണ്ടും പുറത്തേക്ക് പോയ അണ്ണാൻറെ, പല്ലുകൾക്കിടയിൽ എന്തോ തിളങ്ങുന്നുണ്ടായിരുന്നു.
അത് ഒരു താക്കോലായിരുന്നു.
ഇപ്പോൾ അത് വള്ളിപ്പടർപ്പുകളിലൂടെ മുകളിലേക്ക് ജാക്കിന്റെ ജാലകത്തിനരികിലേക്ക് കയറുകയായിരുന്നു.
അത് ജനൽക്കമ്പികൾക്കിടയിലൂടെ തെന്നി അവന്റെ നീട്ടിയ കൈപ്പത്തിയിലേക്ക് താക്കോൽ വീഴ്ത്തി.
തുടർന്ന് അവന്റെ തോളിലേയ്ക്ക് ചാടി അവന്റെ കവിളിൽ തല വെച്ചു.
അണ്ണാനെ തോളിലിരുത്തിക്കൊണ്ട് താക്കോൽ ഉപയോഗിച്ച്, ജാക്ക് ജയിൽ വാതിലിന്റെ പൂട്ട് തുറന്ന് പടിപ്പുരയിലൂടെ പുറത്തേക്ക് ഇറങ്ങി.
അവൻ ഉറങ്ങിക്കിടന്ന വാതിൽ കടന്ന് പോകുമ്പോൾ സഹോദരന്റെ അപ്പോഴുമുള്ള കൂർക്കംവലി അവന്  കേൾക്കാമായിരുന്നു.
ടവറിൽ നിന്ന് പൂർണ്ണമായും മോചനം അനുവദിക്കുന്ന കനത്ത പുറം വാതിലിലേക്ക് അയാൾ എത്തി.
പൂട്ടിക്കിടക്കുകയാണെന്ന് അയാൾ ഭയന്നുവെങ്കിലും അത് തുറന്നുകിടക്കുകയായിരുന്നു.
അവൻ അത് അനായാസം തുറക്കാൻ തുടങ്ങിയെങ്കിലും തുരുമ്പിച്ചതും കടുപ്പമുള്ളതുമായിരുന്ന, വാതിൽ മെല്ലെ തുറക്കുമ്പോൾ അവ ശബ്ദമുണ്ടായതോടെ.
കൂർക്കംവലി നിന്നു.
"എന്താണിത്?"
ജാക്കിന്റെ സഹോദരൻ ഉറക്കച്ചടവോടെ ശബ്ദിച്ചു.
"ആരാണ് അവിടെ പോകുന്നത്?"
പിന്നെ, പൂർണ്ണമായി ഉണർന്ന അയാൾ, അലറി, "തടവുകാരൻ രക്ഷപ്പെടുന്നു! അവനെ തടയുക!"
അപ്പോഴേക്കും ജാക്ക് ടവറിൽ നിന്ന് പുറത്തിറങ്ങി, അണ്ണാനെ തോളിൽ വച്ചുകൊണ്ട് വനത്തിലേക്ക് കഴിയുന്നത്ര വേഗത്തിൽ ഓടി.
അവന്റെ പുറകേ സഹോദരനും അവരുടെ പിന്നാലെ കിടക്കയിൽനിന്ന് ഉണർന്ന ഗ്രാമവാസികൾ എത്തി.
അവർ കള്ളനെ പിടക്കുക എന്ന് നിലവിളിച്ചു.
അതേസമയം എന്തെങ്കിലും ജ്ഞാനം ലഭിക്കുന്നതിനായി തന്റെ ജ്യേഷ്ഠനെ വനവാസികളുടെ സേവകനായി സൂക്ഷിക്കുമ്പോൾ അണ്ണാൻ ഭാര്യയുടെയും ചെറിയ ഹരിത വനവാസികളുടെയും നാഥന്റെയും സഹായത്തോടെ ജാക്കിന് എന്നേക്കും സന്തോഷമായി ജീവിക്കാൻ കഴിയുന്നു.
അവലംബം External links New York Times Review Catalog Listing
ദ സ്പൈഡർ ആൻറ് ദ ഫ്ലൈ ഇംഗ്ലീഷ് വിലാസം https://ml.wikipedia.org/wiki/The_Spider_and_the_Fly_(poem)
1829-ൽ പ്രസിദ്ധീകരിച്ച മേരി ഹോവിറ്റ് (1799–1888) എഴുതിയ കവിതയാണ് ദ സ്പൈഡർ ആൻറ് ദ ഫ്ലൈ .
കവിതയുടെ ആദ്യ വരി "'നിങ്ങൾ എന്റെ പാർലറിലേക്ക് നടക്കുമോ?
' ചിലന്തി ഈച്ചയോട് പറഞ്ഞു.
വശീകരണത്തിന്റെയും കൃത്രിമത്വത്തിന്റെയും ഉപയോഗത്തിലൂടെ ഒരു ഈച്ചയെ അതിന്റെ വലയിൽ കുടുക്കുന്ന തന്ത്രശാലിയായ ചിലന്തിയെക്കുറിച്ച് കഥ പറയുന്നു.
തങ്ങളുടെ യഥാർത്ഥ ഉദ്ദേശ്യങ്ങൾ മറച്ചുവെക്കാൻ മുഖസ്തുതിയും ആകർഷണീയതയും ഉപയോഗിക്കുന്നവർക്കെതിരായ ഒരു മുന്നറിയിപ്പ് കഥയാണ് കവിത.
ദി ന്യൂ ഇയർ ഗിഫ്റ്റ് ആൻഡ് ജുവനൈൽ സുവനീർ "ഒരു പഴയ കഥയുടെ പുതിയ പതിപ്പ്" എന്ന ഉപശീർഷകത്തോടെയാണ് ഈ കവിത പ്രസിദ്ധീകരിച്ചത്.
അതിന്റെ ശീർഷക പേജിൽ 1829 എന്ന പ്രസിദ്ധീകരണ വർഷമുണ്ട്.
എന്നാൽ തലക്കെട്ട് സൂചിപ്പിക്കുന്നത് പോലെ, പുതുവത്സര ദിനത്തിന് മുമ്പ് പുറത്തിറങ്ങി.
1828 ഒക്ടോബറിൽ തന്നെ മാസികകളിൽ അവലോകനം ചെയ്യപ്പെട്ടു.
അവലംബം പുറംകണ്ണികൾ Text of the poem , along with a Lewis Carroll parody of it
ദ സ്പൈ ഹു ലവ്ഡ് മി (നോവൽ) ഇംഗ്ലീഷ് വിലാസം https://ml.wikipedia.org/wiki/The_Spy_Who_Loved_Me_(novel)
ബ്രിട്ടീഷ് സാഹിത്യകാരനായ ഇയാൻ ഫ്ലെമിങിന്റെ ജെയിംസ് ബോണ്ട് പരമ്പരയിലെ ഒമ്പതാമത്തെ നോവലാണ് ദ സ്പൈ ഹു ലവ്ഡ് മി .
1962 ഏപ്രിൽ 16 ന് ജൊനാതൻ കേപ്പാണ് ഈ നോവൽ പ്രസിദ്ധീകരിച്ചത്.
ലൈംഗികതയുടെ ചുവനിറഞ്ഞതും ഏറ്റവും ചെറുതുമായ ജെയിംസ്  ബോണ്ട് നോവലായിരുന്നു ഇത്.
മുൻപത്തെ ജെയിംസ് ബോണ്ട് നോവലുകളുടെ ആഖ്യാനരീതിയിൽ നിന്ന് വളരെ വ്യത്യസ്തമായി വിവിയെന്നെ മിച്ചൽ എന്ന ഒരു കനേഡിയൻ സ്ത്രീ കഥപറയുന്ന രീതിയിലാണ് ഇത് എഴുതപ്പെട്ടത്.
നോവലിന്റെ മൂന്നിൽ രണ്ട് ഭാഗം കഴിയും വരെയും ജെയിംസ് ബോണ്ട് നേരിട്ട് പ്രത്യക്ഷപ്പെടുന്നുപോലുമില്ല.
മിച്ചലിനെ സഹ എഴുത്തുകാരിയായി ഒരു ആമുഖം ഫ്ലെമിങ് ഈ നോവലിൽ അവതരിപ്പിച്ചിട്ടുമുണ്ട്.
ദ സ്പ്രിംഗിങ് ടൈഗർ ഇംഗ്ലീഷ് വിലാസം https://ml.wikipedia.org/wiki/The_Springing_Tiger
1959- ൽ കേണൽ ഹ്യൂ ടോയ് പ്രസിദ്ധീകരിച്ച ഇന്ത്യൻ നാഷണൽ ആർമിയുടെ ചരിത്രപരമായ വിവരണമാണ് ദ സ്പ്രിംഗിങ് ടൈഗർ .
ലണ്ടനിൽ കസ്സെൽ പബ്ലിഷേഴ്സ് പ്രസിദ്ധീകരിച്ച ഈ പുസ്തകം സൈന്യത്തിന്റെ ആദ്യത്തെ സിംപതെറ്റിക് വെസ്റ്റേൺ അക്കൗണ്ടുകളിൽ ഒന്നാണ്.
രണ്ടാം ലോകമഹായുദ്ധകാലത്ത് ബർമയിൽ പ്രവർത്തിച്ചിരുന്ന ഇന്റലിജൻസ് ഓഫീസറായിരുന്നു ഹ്യൂ ടോയ് .
സിഎസ്ഡിഐ (ഐ) പ്രകാരം ഇന്ത്യൻ നാഷണൽ ആർമിയുടെ പിടിച്ചെടുക്കപ്പെട്ട സൈനികരെ ചോദ്യം ചെയ്യേണ്ട ചുമതല അദ്ദേഹത്തിനായിരുന്നു.
പുസ്തകത്തിന്റെ ആമുഖം കൈകാര്യം ചെയ്തിരിക്കുന്നത് 1946 ലെ ഇന്ത്യൻ യുദ്ധകാര്യ വകുപ്പിന്റെ സെക്രട്ടറിയായിരുന്ന ഫിലിപ്പ് മേസൺ ആണ്.
സുഭാഷ് ചന്ദ്ര ബോസിന്റെ കീഴിൽ പട്ടാളത്തിന്റെ തകർച്ചയും തുടർന്നുള്ള പുനരുജ്ജീവനവും, ജാപ്പനീസ് രഹസ്യാന്വേഷണ വിഭാഗമായ എഫ് കികാന്റെ ആഭിമുഖ്യത്തിൽ ഐഎൻഎ യുടെ രൂപവത്കരണത്തെക്കുറിച്ചും ദ സ്പ്രിംഗിങ് ടൈഗർ വിശദമായി പ്രതിപാദിക്കുന്നു.
ദ സ്പാനിഷ് ഗേൾ ഇൻ റെവറി ഇംഗ്ലീഷ് വിലാസം https://ml.wikipedia.org/wiki/The_Spanish_Girl_in_Reverie
19-ാം നൂറ്റാണ്ടിൽ വാഷിംഗ്ടൺ ആൾസ്റ്റൺ വരച്ച എണ്ണച്ചായ ചിത്രമാണ് ദ സ്പാനിഷ് ഗേൾ ഇൻ റെവറി.
ഈ ചിത്രം യുദ്ധത്തിൽ നിന്ന് കാമുകൻ മടങ്ങിവരുന്നത് കാത്തിരിക്കുന്ന ഒരു സ്പാനിഷ് യുവതിയെ ചിത്രീകരിക്കുന്നു.
ഈ പെയിന്റിംഗ് ഇപ്പോൾ മെട്രോപൊളിറ്റൻ മ്യൂസിയം ഓഫ് ആർട്ടിന്റെ ശേഖരത്തിലാണ് കാണപ്പെടുന്നത്.
വാഷിംഗ്ടൺ ആൾസ്റ്റൺ 1831-ൽ ദി സ്പാനിഷ് മെയിഡ് എന്ന പേരിൽ എഴുതിയ കവിതയിൽ നിന്ന് പ്രചോദനം ഉൾക്കൊണ്ട് ഈ ചിത്രം വരയ്ക്കുകയുണ്ടായി.
തോമസ് ഡി. ബ്രോക്
അമേരിക്കക്കാരനായ ഒരു സൂക്ഷ്മജീവിശാസ്ത്രജ്ഞനാണ് തോമസ് ഡി. ബ്രോക് (Thomas D. Brock) .
(ജനനം സെപ്തംബർ 10, 1926).
അമേരിക്കയിലെ, യെല്ലോസ്റ്റോൺ നാഷണൽ പാർക്കിലെ ചൂട് നീരുറവകളിൽ വസിക്കുന്ന ഹൈപ്പർതെർമ്മോഫിലെസ് എന്ന സൂക്ഷ്മജീവികളെ കണ്ടെത്തിയതിനാണ് അദ്ദേഹം ലോകപ്രശസ്തനായത്.
തോമസ് ടാലിസ് ഇംഗ്ലീഷ് വിലാസം https://ml.wikipedia.org/wiki/Thomas_Talis തോമസ് ടാലിസ്
പ്രമുഖനായ ഒരു ഇംഗ്ലീഷ് സംഗീതജ്ഞനാണ് തോമസ് ടാലിസ് (1505 – 23 നവംബർ 1585) ജീവിതരേഖ
1505-ലാണ് ജനനമെന്നു കരുതപ്പെടുന്നു.
ആദ്യകാല ജീവിതത്തെക്കുറിച്ച് അധികമൊന്നും അറിവായിട്ടില്ല.
1532 കാലത്ത് ഡോവർ പ്രിയറിയുടെ ഓർഗനിസ്റ്റ് ആയിരുന്നു.
പിന്നീട് ലണ്ടനിലേക്ക് പോവുകയും അവിടെ നിന്ന് വാൽതം ആബിയിലെത്തുകയും ചെയ്തു.
അവിടത്തെ ഗായകസംഘത്തോടൊപ്പം ജീവിച്ചുകൊണ്ടാണ് ഇദ്ദേഹം ഗാനരചനയിലേക്കു പ്രവേശിച്ചത്.
ആവേ ഡെയി പാട്രീസ്, സാൽ വെ ഇന്റിമെറേറ്റ് തുടങ്ങിയ ലത്തീൻ മോട്ടറ്റുകളായിരുന്നു ആദ്യകാലരചനകൾ.
അവിടെ നിന്നും കാന്റർബറിയിലെത്തിയ ഇദ്ദേഹം രണ്ടുവർഷ ങ്ങൾക്കുശേഷം റോയൽ ചാപ്പലിലെ അംഗമായി (1542).
പിന്നീട് മരണംവരെ അവിടെത്തന്നെ തുടർന്നു.
1575-നു മുമ്പുതന്നെ ഇദ്ദേഹം വില്യം ബയാർഡിനോടൊപ്പം ഓർഗനിസ്റ്റ് ആയി.
1575-ൽ എലിസബത്ത്- രാജ്ഞി അവർക്കിരുവർക്കുമായി സംഗീതരചനകൾ അച്ചടിച്ചു.
പ്രസിദ്ധീകരിക്കാനുള്ള വിശേഷാവകാശം നൽകി.
അങ്ങനെയാണ് അതേ വർഷം ഇദ്ദേഹവും ബയാർഡും ചേർന്ന് മോട്ടറ്റുകളുടെ ഒരു സമാഹാരം പ്രസിദ്ധീകരിച്ചത്.
ആ കൃതി അവർ രാജ്ഞിക്കുതന്നെ സമർപ്പിക്കുകയും ചെയ്തു.
ഇംഗ്ലണ്ടിലെ ഗ്രീനിച്ചിൽ 1585 നവ.
23-ന് ഇദ്ദേഹം നിര്യാതനായി.
ടാലിസിന്റെ രചനകളിൽ പ്രധാനപ്പെട്ടവ ഇരുപത് കീബോർഡ് കൃതികളും ഏതാനും സ്വതന്ത്രഗാനങ്ങളുമാണ്.
എങ്കിലും വാങ്മയാലാപനത്തിനായുള്ള ഇദ്ദേഹത്തിന്റെ രചനകളാണ് ഏറെ ജനശ്രദ്ധ പിടിച്ചുപറ്റിയത്.
50 മോട്ടറ്റുകളടക്കം 60 രചനകളാണ് കത്തോലിക്കാസഭയ്ക്കായി ഇദ്ദേഹം തയ്യാറാക്കിയിട്ടുള്ളത്.
ഇതിനു പുറമേ അമ്പതോളം 'ആംഗ്ലിക്കൻ' രചനകളും ഇദ്ദേഹം നടത്തിയിട്ടുണ്ട്.
ഇദ്ദേഹത്തിന്റെ ഒട്ടുമിക്ക ലാറ്റിൻ രചനകളും ഇംഗ്ലീഷിലേക്ക് വിവർത്തനം ചെയ്യപ്പെട്ടിട്ടുണ്ട്.
മതപരമായ സംഗീതത്തിന്റെ സമസ്തശോഭകളും ഇംഗ്ലണ്ടിൽ ആദ്യമായി സമ്മേളിച്ചുകണ്ടത് ഇദ്ദേഹത്തിന്റെ രചനകളിലാണെന്നു പറയാം.
അതുകൊണ്ടാണ് പല സംഗീതചരിത്രകാരന്മാരും ഇദ്ദേഹത്തെ 'ഫാദർ ഒഫ് ഇംഗ്ലീഷ് ചർച്ച് മ്യൂസിക്' എന്നു വിശേഷിപ്പിച്ചിട്ടുള്ളത്.
അവലംബം പുറം കണ്ണികൾ Wikimedia Commons has media related to Thomas Tallis .
BBC Radio 3 Discovering Music program on Spem in Alium and related works Free scores by Thomas Tallis in the Werner Icking Music Archive (WIMA) Listen to free recordings of Latin church music and English church music from Umeå Akademiska Kör The Mutopia Project has compositions by തോമസ് ടാലിസ് Free access to high-resolution images of manuscripts containing works by Tallis from Digital Image Archive of Medieval Music Free scores by തോമസ് ടാലിസ് in the Choral Public Domain Library (ChoralWiki) Free scores by തോമസ് ടാലിസ് in the International Music Score Library Project In Pace In idipsum Archived 2016-03-04 at the Wayback Machine .
, edited by quilisma-publications.info റിക്കാർഡിംഗ്സ് Ceremony Devotion Archived 2010-02-16 at Archive.is Harry Christophers , The Sixteen (CORO) Tallis, Byrd and Guerrero, The Flowering of Genius Archived 2006-09-29 at Archive.is The Sixteen (CORO16001) William Byrd and Thomas Tallis, In Chains of Gold .
Dunedin Consort, DCD34008 Herald AV Publications – HAVPCD305: Thomas Tallis കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടാലിസ്, തോമസ് (1505 - 85) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തോമസ് ഡാവെൻപോർട്ട് ഇംഗ്ലീഷ് വിലാസം https://ml.wikipedia.org/wiki/Thomas_Davenport
ഒരു അമേരിക്കൻ ശാസ്ത്രജ്ഞനായിരുന്നു തോമസ് ഡാവെൻപോർട്ട് .
വൈദ്യുത മോട്ടോർ ആദ്യമായി നിർമിച്ചതും ലാഭകരമായി വിപണനം ചെയ്തതും ഇദ്ദേഹമാണ്.
1802 ജൂലൈ 9 -ന് യു.എസ്സിൽ വെർമോണ്ടിലെ വില്യംസ്ടൗണിൽ ജനിച്ചു.
ലോഹപ്പണിയിൽ ഏർപ്പെട്ടിരിക്കുമ്പോഴാണ് വിദ്യുത്കാന്തത്തിന്റെ പ്രവർത്തനം സംബന്ധിച്ച പരീക്ഷണങ്ങൾ ആരംഭിച്ചത് (1830).
1834-ൽ ബാറ്ററി കൊണ്ടു പ്രവർത്തിപ്പിക്കാവുന്ന പ്രഥമ വൈദ്യുത മോട്ടോറിന് രൂപം നല്കി.
ഇതിന്റെ ചക്രത്തിലെ ഒരു ജോടി സ്പോക്കുകൾ വിദ്യുത്കാന്തങ്ങളായിരുന്നു.
സ്ഥിരമായി ഉറപ്പിച്ച മറ്റു രണ്ട് വിദ്യുത്കാന്തങ്ങൾ ക്കിടയിലായാണ് ഇവ വിന്യസിക്കപ്പെട്ടിരുന്നത്.
ചക്രത്തിലെ കാന്തങ്ങൾ ഒരു കമ്യൂട്ടേറ്റർ സ്വിച്ചുമായി ബന്ധിപ്പിച്ചിരുന്നതിനാൽ വൈദ്യുത ധാര പ്രവഹിക്കുമ്പോൾ ചക്രം ദ്രുത വേഗതയിൽ ഭ്രമണം ചെയ്യുമായിരുന്നു.
വൈദ്യുത മോട്ടോറുപയോഗിച്ച് വൃത്താകാര പഥത്തിലൂടെ സഞ്ചരിക്കാവുന്ന ഒരു ചെറിയ കാർ ഇദ്ദേഹം നിർമിച്ചു.
ഇതിനെ ലോകത്തിലെ ആദ്യത്തെ വൈദ്യുത തീവണ്ടിയായി കരുതാം.
കാന്തിക ശക്തി, വിദ്യുത്കാന്തികത എന്നിവ ഉപയോഗിച്ച് യന്ത്രഭാഗങ്ങളെ പ്രവർത്തനസജ്ജമാക്കുന്നതിനുള്ള ബൗദ്ധികാവകാശം 1837 -ൽ ഇദ്ദേഹം നേടിയെടുത്തു.
വിദ്യുത്കാന്തികത , ബലതന്ത്രം എന്നീ വിജ്ഞാനശാഖകൾക്കു മുൻതൂക്കം നല്കി ഇദ്ദേഹം പ്രസാധനം ചെയ്ത ജേർണൽ സാമ്പത്തിക പരാധീനത മൂലം ഏറെക്കാലം നിലനിന്നില്ല.
ഡെവെൻപോർട് 1851 ജൂലൈ 6 -ന് വെർമോണ്ടിലെ സാലിസ്ബെറിയിൽ നിര്യാതനായി.
അവലംബം External links തോമസ് ഡാവെൻപോർട്ട് at Find A Grave
തോമസ് ഡി ക്വിൻസി ഇംഗ്ലീഷ് വിലാസം https://ml.wikipedia.org/wiki/Thomas_De_Quincey തോമസ് ഡി ക്വിൻസി
തോമസ് ഡി ക്വിൻസി ഇംഗ്ലീഷ് സാഹിത്യകാരനായിരുന്നു .
1785 ഓഗസ്റ്റ് 15-ന് മാഞ്ചസ്റ്ററിൽ ജനിച്ചു .
ബാത്ത് ഗ്രാമർ സ്കൂൾ, മാഞ്ചസ്റ്റർ ഗ്രാമർ സ്കൂൾ, ഓക്സ്ഫോഡിലെ ബാഴ്സ്റ്റർ കോളജ് എന്നിവിടങ്ങളിലായിരുന്നു വിദ്യാഭ്യാസം .
ബിരുദമെടുക്കാതെ കോളജ് വിദ്യാഭ്യാസം അവസാനിപ്പിച്ചു.
1817-ൽ മാർഗരറ്റ് സിംപ്സനെ വിവാഹം കഴിച്ചു.
അഞ്ച് ആൺമക്കളും മൂന്നുപെൺമക്കളും ഈ ബന്ധത്തിൽ ജനിച്ചു.
1804-ൽ കറുപ്പിനടിമയായത് ഇദ്ദേഹത്തിന്റെ ജീവിതത്തിൽ നിർണായകമായ സ്വാധീനം ചെലുത്തി.
1809-ൽ ഗ്രാസ്മിയറിൽ താമസമാക്കുകയും വേഡ്സ്വർത്ത്, കോൾറിജ്, സതേ എന്നീ ഇംഗ്ലീഷ് റൊമാന്റിക് കവികളുമായി അടുത്ത മൈത്രീബന്ധം സ്ഥാപിക്കുകയും ചെയ്തു.
വെസ്റ്റ്മോർലാൻഡ് ഗസറ്റ്, ലണ്ടൻ മാഗസിൻ, സാറ്റർഡേ പോസ്റ്റ്, ഈവനിംഗ് പോസ്റ്റ്, ബ്ലാക് വുഡ്സ് മാഗസിൻ, ടെയ്റ്റ്സ് മാഗസിൻ എന്നീ ആനുകാലികങ്ങൾക്കു വേണ്ടി ലേഖനങ്ങൾ സംഭാവന ചെയ്തിട്ടുണ്ട്.
1828-ൽ എഡിൻബറോയിലേക്കു താമസം മാറ്റി.
പത്രപ്രവർത്തനവും സാഹിത്യസൃഷ്ടിയും Logic of political economy , 1844
ലാംബ്, ഹാസ്ലിറ്റ് എന്നീ മഹാരഥന്മാരോടൊപ്പം പത്രപ്രവർത്തനത്തെ ഒരു സാഹിത്യസൃഷ്ടിയുടെ നിലവാരത്തിലേക്ക് ഉയർത്തിയതാണ് തോമസ് ഡി ക്വിൻസിയുടെ മഹത്തായ സംഭാവനകളിലൊന്നായി വിലയിരുത്തപ്പെടുന്നത്.
ബ്ലാക് വുഡ്സ് മാഗസിൻ , ടെയ്റ്റ്സ് മാഗസിൻ , ലണ്ടൻ മാഗസിൻ എന്നീ ആനുകാലികങ്ങൾക്കുവേണ്ടിയായിരുന്നു ഇദ്ദേഹം കൂടുതലും എഴുതിയത്.
മനുഷ്യസ്വഭാവത്തിന്റെ സൂക്ഷ്മനിരീക്ഷണവും, വിഷയത്തിന്റെ വിശദാംശങ്ങളിൽപ്പോലും ചെലുത്തുന്ന ശ്രദ്ധയും ഇദ്ദേഹത്തിന്റെ രചനകളുടെ സവിശേഷതകളായി ചൂണ്ടിക്കാണിക്കാം.
കറുപ്പുതീനി
ഡി ക്വിൻസിയുടെ കൃതികളിൽ ഏറ്റവും ശ്രദ്ധേയമായത് 1822-ൽ പ്രസിദ്ധീകരിച്ച കൺഫെഷൻസ് ഒഫ് ആൻ ഇംഗ്ലീഷ് ഓപ്പിയം ഈറ്റർ ആയിരുന്നു .
സാഹചര്യവശാൽ താൻ കറുപ്പിനടിമപ്പെട്ടതും വളരെയധികം ദുരിതങ്ങൾക്കും മാനസിക സംഘർഷങ്ങൾക്കും ശേഷം അതിൽനിന്നു മോചനം നേടിയതും ഹൃദയാവർജകമായ ഭാഷയിൽ വിവരിക്കുന്ന ഈ കൃതിക്ക് കുമ്പസാരസാഹിത്യശാഖയിൽ (Confessional Literature) നിസ്തുലമായ സ്ഥാനമാണുള്ളത്.
ആരോടും പരിഭവമില്ലാതെയും ഒന്നും ഒളിച്ചുവയ്ക്കാതെയും തന്റെ ജീവിതത്തിലെ നിർണായകമായ ഒരു ഘട്ടത്തിലെ സംഭവവികാസങ്ങളും അനുഭവങ്ങളും സ്വന്തം മനസ്സിന്റെ വിമലീകരണത്തിനെന്നോണം തുറന്നുപറയുന്ന ഗ്രന്ഥകർത്താവിന്റെ സത്യസന്ധതയും ആത്മാർഥതയും വായനക്കാരെ ഹഠാദാകർഷിക്കുകയുണ്ടായി.
സ്വന്തം മനഃശാസ്ത്രത്തിലുള്ള ഗ്രന്ഥകർത്താവിന്റെ താത്പര്യമാണ് കൃതിയുടെ മൗലികതയുടെ അടിസ്ഥാനം.
ആധുനികകാലത്തെ ഫ്രോയ്ഡിയൻ മാനദണ്ഡങ്ങൾ വച്ചു വിലയിരുത്തിയാൽ മാനസികാവസ്ഥകളിലേക്കും ബോധതലങ്ങളിലേക്കും (States of mind and levels of consciousness) ഇദ്ദേഹം നടത്തുന്ന അന്വേഷണങ്ങൾ തുലോം പ്രാഥമികമായിത്തോന്നാമെങ്കിലും പ്രതിപാദനത്തെ സുവിശദവും സുവ്യക്തവുമാക്കുന്നതിൽ അവ വഹിക്കുന്ന പങ്കു ചെറുതല്ല.
അനുസ്മരണ കുറിപ്പുകൾ
കോൾറിജ്, സതേ, വേഡ്സ് വർത്ത്, വേഡ്സ് വർത്തിന്റെ സഹോദരി ഡോറതി എന്നിവരെക്കുറിച്ചുള്ള ഡി ക്വിൻസിയുടെ സ്മരണകൾ ഇംഗ്ലീഷ് കാല്പനികതയുടെ ചരിത്രത്തിൽ വിലപ്പെട്ട സംഭാവനകളാണ്.
ഈ അനുസ്മരണക്കുറിപ്പുകൾ റെമിനിസൻസസ് ഒഫ് ദി ഇംഗ്ലീഷ് ലേക് പൊയറ്റ്സ് എന്ന പേരിൽ ഡേവിഡ് റൈറ്റ് 1961-ൽ സമാഹരിച്ചു പ്രസിദ്ധപ്പെടുത്തി.
ഈ സാഹിത്യനായകന്മാരെക്കുറിച്ചുള്ള സൂക്ഷ്മവും സത്യസന്ധവുമായ ചിത്രീകരണമാണ് ഈ രചനകളിൽ കാണുന്നത്.
വേഡ്സ് വർത്തിനെക്കുറിച്ച് ഡി ക്വിൻസിക്കുള്ള അപ്രീതി ചില കുറിപ്പുകളിൽ വെളിവാകുന്നുണ്ട്.
കോൾറിജുമായുള്ള ബന്ധത്തിൽ നിന്നാണ് ജർമൻ അതിഭൗതികവാദത്തിൽ (German meta physics) ഡി ക്വിൻസിക്ക് താത്പര്യം ഉടലെടുത്തത്.
ജർമൻ ദാർശനികനായ കാന്റിനെ ഇംഗ്ലീഷ് വായനക്കാർക്കു പരിചയപ്പെടുത്തിക്കൊടുക്കാൻ തീരുമാനിക്കുന്നിടത്തോളം ഈ താത്പര്യം വളരുകയുണ്ടായി.
മറ്റുകൃതികൾ ദ് ലോജിക് ഒഫ് പൊളിറ്റിക്കൽ ഇക്കണോമി (1844) ചൈന (1857) ഷെയ്ക്സ്പിയർ: എ ബയോഗ്രഫി (1864)
തുടങ്ങിയ ചില ഗ്രന്ഥങ്ങൾ കൂടി ഡി ക്വിൻസിയുടെ സംഭാവനയായി ലഭിച്ചിട്ടുണ്ട്.
1859 ഡിസംബർ 8-ന് ഇദ്ദേഹം അന്തരിച്ചു.
പുറത്തേക്കുള്ള കണ്ണികൾ http://www.kirjasto.sci.fi/quincey.htm Archived 2014-10-10 at the Wayback Machine .
http://www.queensu.ca/english/tdq/ Archived 2009-04-14 at the Wayback Machine .
http://www.1911encyclopedia.org/Thomas_De_Quincey http://www.encyclopedia.com/topic/Thomas_De_Quincey.aspx കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡി ക്വിൻസി, തോമസ് (1785 - 1859) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തോമസ് ജോസഫ് ഇംഗ്ലീഷ് വിലാസം https://ml.wikipedia.org/wiki/Thomas_joseph
മലയാള ചെറുകഥാകൃത്താണ് തോമസ് ജോസഫ് ( ജൂൺ 28 1954 - ജൂലൈ 29 2021 ).
2013 ൽ ചെറുകഥയ്ക്കുള്ള കേരള സാഹിത്യ അക്കാദമി അവാർഡ്‌  ലഭിച്ചു.
എറണാകുളം ജില്ലയിലെ ഏലൂരിൽ വാടയ്ക്കൽ തോമസിന്റെയും വെള്ളയിൽ മേരിയുടെയും മകനായി 1954 ജൂൺ 28-ന് ജനിച്ചു.
2021 ജൂലൈ 29 നു അന്തരിച്ചു.
കൃതികൾ ചിത്രശലഭങ്ങളുടെ കപ്പൽ മരിച്ചവർ സിനിമ കാണുകയാണ് ഒരു ഇരുണ്ട സസ്യമായി ചുറ്റിപ്പിണഞ്ഞ് പശുവുമായി നടക്കുന്ന ഒരാൾ അവസാനത്തെ ചായം നോവൽ വായനക്കാരൻ ദൈവത്തിന്റെ പിയാനോയിലെ പക്ഷികൾ പരലോക വാസസ്ഥലങ്ങൾ പുരസ്കാരങ്ങൾ 2013 ൽ ചെറുകഥയ്ക്കുള്ള കേരള സാഹിത്യ അക്കാദമി അവാർഡ്‌ എസ്.ബി.ടി. സാഹിത്യപുരസ്‌കാരം കെ.എ. കൊടുങ്ങല്ലൂർ സ്മാരക പുരസ്‌കാരം കേരള സംസ്ഥാന ബാലസാഹിത്യ ഇൻസ്റ്റിറ്റ്യൂട്ടിന്റെ 2009-ലെ അവാർഡ് അവലംബം ↑ 1 2 അക്കാദമി അവാർഡ് 2013- കേരള സാഹിത്യ അക്കാദമി
തോമസ് ടെൽഫെഡ് ഇംഗ്ലീഷ് വിലാസം https://ml.wikipedia.org/wiki/Thomas_Telford
തോമസ് ടെൽഫെഡ് സ്കോട്ടിഷ് ഗതാഗത എഞ്ചിനീയറും ആർടെക്കുമായിരുന്നു.
1757 ഓഗസ്റ്റ് 9-ന് സ്കോട്ട്ലൻഡിലെ ഡംഫ്രയിഷ്രെയെറിലെ എസ്ക്ഡേലിൽ ജനിച്ചു .
സ്വയം പഠനം നടത്തിയശേഷം ഒരു കൽപ്പണിക്കാരന്റെ കീഴിൽ പരിശീലകനായി പ്രവർത്തിച്ചു.
1782-ൽ ലണ്ടനിൽ എത്തിയ ടെൽഫെഡ് താമസിയാതെ ഷ്രോപ്പ്ഷ്രെയെറിലെ സർവേയെർ ഒഫ് പബ്ലിക് വർക്സ്' എന്ന തസ്തികയിൽ നിയമിതനായി.
1793-ൽ എല്ലിസ്മെർ കനാൽ നിർമ്മാണ പദ്ധതിയുടെ ചീഫ് എൻജിനീയറായി ഉയർത്തപ്പെട്ടു.
പുതിയ റോഡു നിർമ്മാണരിതി
ഗതാഗത എൻജിനീയറിങ്ങിന് നിരവധി സംഭാവനകൾ നൽകിയ ഇദ്ദേഹം വെട്ടുകല്ലു പാകി റോഡു നിർമ്മിക്കുന്ന ഒരു രീതി കണ്ടുപിടിച്ചു.
ആദ്യം വലിയ കല്ലുകൾ പാകി റോഡുറപ്പിച്ചശേഷം അതിനു മുകളിൽ ചെറിയ കല്ലുകളും മറ്റു ബന്ധപ്പെട്ട സാമഗ്രികളും വിതറി രണ്ടാമതൊരു പ്രതലം കൂടി തീർക്കുന്ന രീതിയാണ് ഇദ്ദേഹം അവലംബിച്ചത്.
ഇത് വളരെ ചെലവേറിയതാണെങ്കിലും നല്ല കെട്ടുറപ്പും ഈടും റോഡിനു നൽകുവാൻ പര്യാപ്തമായിരുന്നു.
വെയിൽസിലെ മെനയി തൂക്കുപാലം (suspension bridge) നിർമ്മിച്ചതും ലണ്ടനിൽ നിന്ന് ഹോളിഹെഡിലേക്കുള്ള പ്രധാന റോഡിന്റെ പദ്ധതി ആവിഷ്കരിച്ചതും ടെൽഫെഡായിരുന്നു.
ഇതോടൊപ്പം നിരവധി കനാലുകൾ, റോഡുകൾ, പാലങ്ങൾ , തുറമുഖങ്ങൾ എന്നിവയുടെ നിർമ്മാണത്തിനും ഇദ്ദേഹം നേതൃത്വം വഹിച്ചിട്ടുണ്ട്.
ലണ്ടനിൽ 1834 സെപ്റ്റംബർ .
2-ന് ഇദ്ദേഹം അന്തരിച്ചു.
അവലംബം http://www.spartacus.schoolnet.co.uk/SCtelford.htm Archived 2013-02-06 at the Wayback Machine .
http://inventors.about.com/od/tstartinventors/a/Thomas_Telford.htm%5Bപ്രവർത്തിക്കാത്ത+കണ്ണി%5D http://www.shropshiretourism.co.uk/thomas-telford/ Archived 2012-05-12 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടെൽഫെഡ്, തോമസ് (1757 - 1834) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തോമസ് ജോർജ്ജ് വിൽസൺ ഇംഗ്ലീഷ് വിലാസം https://ml.wikipedia.org/wiki/Thomas_George_Wilson
ഒരു ഓസ്‌ട്രേലിയൻ പ്രസവചികിത്സകനും ഗൈനക്കോളജിസ്റ്റുമായിരുന്നു സർ തോമസ് ജോർജ്ജ് വിൽസൺ (മാർച്ച് 27, 1876 - മാർച്ച് 15, 1958) .
റോയൽ ഓസ്‌ട്രലേഷ്യൻ കോളേജ് ഓഫ് സർജൻസ്, റോയൽ കോളേജ് ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റുകൾ, സൗത്ത് ഓസ്‌ട്രേലിയയിലെ സ്റ്റേറ്റ് നഴ്‌സസ് രജിസ്‌ട്രേഷൻ ബോർഡ് എന്നിവയുടെ സ്ഥാപക സഹകാരിയായിരുന്നു അദ്ദേഹം.
ജോർജ്ജ് എന്നറിയപ്പെടുന്ന വിൽസൺ 1876-ൽ അർമിഡെയ്‌ലിൽ ജനിച്ചു.
ഐറിഷ്-ഓസ്‌ട്രേലിയൻ രാഷ്ട്രീയക്കാരനായ ചാൾസ് വിൽസണിന്റെയും ഭാര്യ ആനിയുടെയും (നീ മക്‌ബ്രൈഡ്) ജനിച്ച നാലാമത്തെ ഐറിഷ് കുട്ടിയായിരുന്നു.
വിൽസൺ ന്യൂ ഇംഗ്ലണ്ട് ഗ്രാമർ സ്‌കൂളിലും സിഡ്‌നി യൂണിവേഴ്‌സിറ്റിയിലും വിദ്യാഭ്യാസം നേടി.
1899-ൽ ബിരുദാനന്തര ബിരുദവും 1904-ൽ മെഡിക്കൽ ബിരുദവും നേടി.
1901-ൽ എഡിൻബറോയിലെ റോയൽ കോളേജ് ഓഫ് സർജൻസിന്റെ ഫെലോ ആയി യോഗ്യത നേടി.
തോമസ് ജെഫേഴ്സൺ ഇംഗ്ലീഷ് വിലാസം https://ml.wikipedia.org/wiki/Thomas_Jefferson
അമേരിക്കൻ ഐക്യനാടുകളുടെ മൂന്നാമത്തെ രാഷ്ട്രപതിയായിരുന്നു തോമസ് ജെഫേഴ്സൺ ‍ (ജനനം: 1743 ഏപ്രിൽ 13; മരണം: 1826 ജൂലൈ 4).
ഐക്യനാടുകളുടെ  മുഖ്യസ്ഥാപകപിതാക്കളിൽ ഒരാളും സ്വാതന്ത്ര്യപ്രഖ്യാപനത്തിന്റെ പ്രധാന ശില്പിയുമായ അദ്ദേഹം ആ രാഷ്ട്രത്തിന് മാർഗ്ഗരേഖകളായി നിന്ന ഗണതന്ത്രസങ്കല്പങ്ങളുടെ രൂപവത്കരണത്തിൽ നിർണ്ണായകമായ സ്വാധീനം ചെലുത്തി.
ബ്രിട്ടന്റെ സാമ്രാജ്യവാദത്തിനു പകരം ഗണതന്ത്രസിദ്ധാന്തങ്ങളെ പ്രോത്സാഹിപ്പിക്കുന്ന ഒരു "മാനുഷ്യാവകാശസാമ്രാജ്യത്തിന്റെ" (Empire of Liberty) ചാലകശക്തിയായി അദ്ദേഹം അമേരിക്കയെ സങ്കല്പിച്ചു.
അമേരിക്കൻ ഐക്യനാടുകൾ ഫ്രാൻസിന്റെ നിയന്ത്രണത്തിലുണ്ടായിരുന്ന ലൂയിസിയാനാ പ്രദേശം വിലയ്ക്കു വാങ്ങിയത്(1803) ജെഫേഴ്സൺ രാഷ്ട്രപതിയായിരിക്കെയാണ്.
ഐക്യനാടുകളുടെ വിസ്തീർണ്ണം ഇരട്ടിപ്പിച്ച ഈ കച്ചവടം, പിൽക്കാലത്തെ ബൃഹദ്‌രാഷ്ട്രമെന്ന നിലയിലുള്ള അതിന്റെ വളർച്ചയിലെ ഒരു നാഴികക്കാല്ലായിരുന്നു.
ഐക്യനാടുകളുടെ ഇപ്പോഴത്തെ വിസ്തൃതിയുടെ 23 ശതമാനമാനം "ലൂയിസിയാനാ കച്ചവടം" വഴി സ്വന്തമാക്കിയ ഭൂമിയാണ്.